मेवाड़ एक्सप्रेस
मेवाड़ एक्सप्रेस (अंग्रेज़ी: The Mewar Express) (१२९६३/१२९६४) एक रेल है जो निजामुद्दीन रेलवे स्टेशन ,दिल्ली से उदयपुर के बीच चलती है। यह रेल दिल्ली से उदयपुर की दूरी लगभग ७४४ किलोमीटर १२ घण्टे और २० मिनटों में तय करती है। यह उदयपुर में काफी लोकप्रिय है इसलिए इसका नाम मेवाड़ एक्सप्रेस रखा गया है। यह रेल हज़रत निजामुद्दीन रेलवे स्टेशन से चलकर बल्लभगढ़, मथुरा, भरतपुर, बयाना, हिण्डौन, श्री महावीरजी, गंगापुर सिटी रेलवे स्टेशन, सवाई माधोपुर, कोटा, बूंदी, मांडलगढ़, चंदेरिया, चित्तौड़गढ़, कपासन, मावली, राणा प्रताप नगर होती हुई उदयपुर स्टेशन पर अपनी यात्रा समाप्त करती है।